Koronavirus tarqalishini to‘xtatishda misni qo‘llash taklif qilindi

Mutaxassis barcha eshik dastaklari, jamoat transportidagi tutqichlar, supermarketlardagi aravachalar, sportzallardagi trenajyorlar qismlarini mis bilan qoplashga chaqirmoqda. Bu haqda The Daily Mail nashri xabar qildi.
Ta'kidlanishicha, mis zararsizlantiruvchi xususiyatlarga ega. Taqqoslash uchun shuni keltirish mumkinki, koronavirus plastik va po‘latda 3 kungacha yashaydi, misda esa 4 soat ichida o‘ladi.
Ma'lumki, agar koronavirusga chalingan kishi biror buyumga tegsa, ushbu buyumda virus qolishi mumkin. Virus buyumga tekkan keyingi kishiga o‘tishi, u esa qo‘li bilan yuziga tegsa, koronavirusga chalinishi mumkin, chunki virus ko‘z, burun va og‘iz orqali organizmga oson tushadi. Virus misga tushganda ushbu metall ionlari virusning himoya qatlami - lipid membranasiga (yog‘li tashqi qatlami) hujum qiladi. So‘ngra ionlar virus ichiga kirib, uning DNKsini yo‘q qiladi.